Diari Oficial de la Generalitat Valenciana


Sumari del DOGV 6126, del 20-10-2009 (2009/11661)

DECRET 185/2009, de 16 d'octubre, del Consell, pel qual es crea un institut d'Educació Secundària a la Vila Joiosa.
-------------------------------------------------------------------------------------------------------------------

### Dades del document

Número de DOGV
:   6126

Data del DOGV
:   20-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11131


Data del document
:   16-10-2009

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * centre d'ensenyament

DECRET 185/2009, de 16 d'octubre, del Consell, pel qual es crea un institut d'Educació Secundària a la Vila Joiosa. [2009/11879]  
Per a atendre les previsions de la demanda de places escolars d'Educació Secundària es van realitzar les actuacions oportunes per a la creació d'un nou institut. El nou centre s'ubicarà en les instal·lacions que ocupava anteriorment l'Institut d'Educació Secundària Marcos Zaragoza.   
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar d'acord amb les exigències de les disposicions per les quals s'establixen els requisits dels centres que impartisquen ensenyances escolars de règim general, i l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa de la Generalitat.  
Per això, de conformitat amb l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació, i amb la deliberació prèvia del Consell, en la reunió del dia 16 d'octubre de 2009,  
DECRETE  
Article únic  
Es crea el centre docent següent:  
Província: Alacant.  
Localitat: la Vila Joiosa.   
Denominació: Institut d'Educació Secundària Núm. 3.   
Titular: Generalitat.  
Codi: 77875468.  
Domicili: c/ Dr. Fleming, 3.  
Composició: 16 unitats d'Educació Secundària Obligatòria i 6 de Batxillerat.  
Capacitat: 480 places escolars d'Educació Secundària Obligatòria i 210 de Batxillerat.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
Es faculta el conseller competent en matèria d'educació no universitària per a adoptar les mesures necessàries per al compliment i el desplegament d'este decret, així com per a modificar, si és el cas, el domicili, la denominació i la configuració del centre  
DISPOSICIÓ FINAL   
Única  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2009-2010, excepte pel que fa al nomenament de l'equip directiu, que s'estenen a l'1 de juliol de 2009.  
València, 16 d'octubre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN